Ustavnost
<s>Ustavnost je princip u ustavnom pravu prema kome svi pravni akti moraju biti u skladu sa ustavom kao najvišim pravnim aktom.</s><s>Ocenu ustavnosti obično vrše ustavni sudovi, a u Srbiji je to Ustavni sud Republike Srbije.</s>

<s>Ustavnost i pravni kontinuitet 
Pravni sistem propisuje način promene ustava, koja se kreće u granicama pravnog poretka i ustavnosti.</s><s>Ustav Srbije iz 2006. propisuje način promene ustava u svom devetom delu.</s><s>Promena ustava može biti izvšena i revolucijom, koja je uvek neustavna i pravni sistem se bori protiv nje, međutim ukoliko je jednom uspešno izvedena dolazi do uspostavljanja novog ustavnog poretka koji iznova definiše šta je ustav i ustavnost u njemu.</s>

<s>Neki ustavi zabranjuju promenu ustava, takav je bio slučaj sa monarhističkim Ustavom Grčke iz 1911. u takvoj situaciji sama promena ustava je neustavna.</s>

<s>Pravni sistem Srbije 
Ustav Srbije (2006.) sadrži princip ustavnosti, i u četvrtom delu ustava gde se govori o nadležnosti Republike Srbije, kao jedna od nadležnosti navodi se i zaštita ustavnosti.</s>

<s>Ocenu ustavnosti prema Ustavu Srbije vrši Ustavni sud, a njegove odluke su konačne, izvršne i opšteobavezujuće.</s><s>Ustavno pravo
U osmom delu ustava, pod nazivom Ustavnost i zakonitost, gde se govori o hijerarhiji domaćih i stranih pravnih akata, navodi se da je Ustav najviši pravni akt u Srbiji, i da svi pravni akti moraju biti u skladu sa njim.</s><s>Međunarodni ugovori koje Srbija sklopi moraju biti u skladu sa Ustavom i po hijerarhiji se nalaze iznad zakona ali ispod ustava.</s>

<s>Ustavnost u državama članicama EU 
Evropski sud pravde primenjuje princip primata prava Evropske unije u odnosu na nacionalna prava, čak i u slučaju da je pravo EU u suprotnosti sa ustavom države članice.</s><s>Ovaj princip se razvijao postepeno i imao je tendenciju rasta uticaja Evropskog suda pravde u odnosu na pravo nacionalnih država.</s><s>Neke države članice su prilikom pristupanja svoje pravne sisteme usaglasile sa pravom EU, a neke države su to uradile preko presuda svojih vrhovnih sudova.</s>

<s>Međutim neke države članice i dalje ne priznaju u potpunosti ovaj autoritet Evropskom sudu pravde, i u praksi još uvek dolazi do konflikta između prava EU i prava država članica.</s>

<s>Izvori</s>

